CELEX: 31986R1505
Language: el
Date: 1986-05-16 00:00:00
Title: Κανονισμός (ΕΟΚ) αριθ. 1505/86 της Επιτροπής της 16ης Μαΐου 1986 σχετικά με ορισμένες λεπτομέρειες εφαρμογής του κανονισμού (ΕΟΚ) αριθ. 1388/86 του Συμβουλίου για την αναστολή των εισαγωγών ορισμένων γεωργικών προϊόντων καταγωγής ορισμένων τρίτων χωρών

Avis juridique important

|

31986R1505

Κανονισμός (ΕΟΚ) αριθ. 1505/86 της Επιτροπής της 16ης Μαΐου 1986 σχετικά με ορισμένες λεπτομέρειες εφαρμογής του κανονισμού (ΕΟΚ) αριθ. 1388/86 του Συμβουλίου για την αναστολή των εισαγωγών ορισμένων γεωργικών προϊόντων καταγωγής ορισμένων τρίτων χωρών  

Επίσημη Εφημερίδα αριθ. L 131 της 17/05/1986 σ. 0045 - 0046

***** ΚΑΝΟΝΙΣΜΟΣ (ΕΟΚ) αριθ. 1505/86 ΤΗΣ ΕΠΙΤΡΟΠΗΣ  της 16ης Μαΐου 1986  σχετικά με ορισμένες λεπτομέρειες εφαρμογής του κανονισμού (ΕΟΚ) αριθ. 1388/86 του Συμβουλίου για την αναστολή των εισαγωγών ορισμένων γεωργικών προϊόντων καταγωγής ορισμένων τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1388/86 του Συμβουλίου της 12ης Μαΐου 1986 για την αναστολή των εισαγωγών ορισμένων γεωργικών προϊόντων καταγωγής ορισμένων τρίτων χωρών (1), και κυρίως το άρθρο 4,  Εκτιμώντας:  ότι ο κανονισμός (ΕΟΚ) αριθ. 1388/86 προβλέπει την αναστολή των εισαγωγών ορισμένων προϊόντων που μολύνθηκαν από ραδιενεργά στοιχεία λόγω του ατυχήματος που έγινε στις 26 Απριλίου 1986 στον πυρηνικό σταθμό του Τσερνομπίλ· ότι, βάσει του άρθρου 4 του προαναφερθέντος κανονισμού, είναι δυνατόν να θεσπισθούν οι λεπτομέρειες εφαρμογής που αφορούν κυρίως την εγγραφή ή αφαίρεση από τον κατάλογο των σχετικών προϊόντων, καθώς και οι όροι οι οποίοι πρέπει να διέπουν τις εισαγωγές·  ότι για ορισμένα προϊόντα πρέπει να αποκλεισθεί ο κίνδυνος μόλυνσης, κύρια λόγω της κανονικής περιόδου συγκομιδής τους· ότι πρέπει, συνεπώς, να διευκρινισθεί ποια προϊόντα αφορά η άρση των εισαγωγών και να αντικατασταθεί, για περισσότερη σαφήνεια, ο κατάλογος που αναγράφεται στο παράρτημα του κανονισμού (ΕΟΚ) αριθ. 1388/86· ότι πρέπει, εκτός τούτων, να προβλεφθούν ορισμένες λεπτομέρειες σχετικά με την εισαγωγή των εν λόγω προϊόντων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Σαν εισαγωγή, κατά την έννοια του άρθρου 1 του κανονισμού (ΕΟΚ) αριθ. 1388/86, νοείται η θέση σε προσωρινή εναπόθεση και η ένταξη σε οποιοδήποτε τελωνειακό καθεστώς.  Άρθρο 2  Το παράρτημα του κανονισμού (ΕΟΚ) αριθ. 1388/86 αντικαθίσταται από το παράρτημα του παρόντος κανονισμού.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Μαΐου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 127 της 13. 5. 1986, σ. 1.  ΠΑΡΑΡΤΗΜΑ  1.2 //  //  // Κλάση  του κοινού  δασμολογίου   // Περιγραφή εμπορευμάτων   //  //  // 01.01   // Άλογα, γαϊδούρια, μουλάρια κάθε είδους, ζωντανά   // 01.04   // Προβατοειδή και αιγοειδή, ζωντανά   // 01.05   // Πουλερικά ορνιθώνα, ζωντανά   // 01.06  // Άλλα ζώα ζωντανά:   //   // Α. Κουνέλια κατοικίδια   //  // Γ. Άλλα   // ex κεφάλαιο 2   // Κρέατα και σφάγια βρώσιμα (εκτός από τα καλυπτόμενα από την οδηγία 72/462/ΕΟΚ)   // 03.01   // Ψάρια νωπά (ζωντανά ή μη), διατηρημένα με απλή ψύξη ή κατεψυγμένα:   //   // Α. Γλυκού νερού   //   // ex Γ. Αυγά  // 03.03   // Μαλακόστρακα και μαλάκια:   //   // Α. Μαλακόστρακα:   //   // ex ΙΙΙ. Καραβίδες   //   // Β. Μαλάκια στα οποία περιλαμβάνονται και τα οστρακοφόρα:   //   // ΙΙΙ. Σαλιγγάρια, άλλα από τα θαλασσινά   // 04.01   // Γάλα και κρέμα γάλακτος (ανθόγαλο), νωπά, που δεν είναι συμπυκνωμένα ούτε περιέχουν ζάχαρη   // ex 07.01   // Λαχανικά και φυτά βρώσιμα, νωπά ή διατηρημένα με απλή ψύξη, εκτός φυτά πατάτας, πατάτες άλλες από τις πρώιμες, ελιές   // 07.02   // Λαχανικά και φυτά βρώσιμα, που έχουν ή όχι θερμική επεξεργασία (βράσιμο, ψήσιμο), διατηρημένα σε κατάψυξη:   //   // Β. Άλλα   // ex 08.01   // Β. Μπανάνες, νωπές   // ex 08.02  // Οπωροκηπευτικά, νωπά   // 08.04   // Α. Σταφύλια, νωπά  // 08.07   // Φρούτα με κουκούτσι, νωπά:   //   // Α. Βερίκοκα   //   // Β. Ροδάκινα, στα οποία συμπεριλαμβάνονται και τα brugnons και nectarines   //   // Γ. Κεράσια   // 08.08  // Φρούτα των ειδών χαμαικέρασων, κούμαρων, φράουλας, μούρων κλπ., νωπά:   //   // Α. Φράουλες   //   // Ζ. Άλλα:   //  // ΙΙ. Μη κατανομαζόμενα   // 08.09   // Άλλα νωπά φρούτα  // 08.10   // Καρποί και φρούτα, βρασμένα ή άβραστα, διατηρημένα σε κατάψυξη, χωρίς προσθήκη ζάχαρης:   //   // ex Α. Φράουλες   //   // ex Δ. Άλλα:   //   // Βερίκοκα, κεράσια  //    //